Συντεταγμένες: 48°30′27.484885378828″N 34°36′47.485117731601″E﻿ / ﻿48.50763469038300713°N 34.61319031048100214°E﻿ / 48.50763469038300713; 34.61319031048100214

Το **Καμιανσκέ** (ουκρανικά: Кам'янське, προφέρεται: [kɐmjɐnʲˈsʲkɛ], πρώην **Ντνιπροντζερζίνσκ**) είναι βιομηχανική πόλη στο Ομπλάστ Ντνιπροντζερζίνσκ της Ουκρανίας και λιμάνι στον Δνείπερο. Διοικητικά εντάσσεται στον δήμο Καμιανσκέ ως πόλη μεγάλης περιφερειακής σημασίας. Ο πληθυσμός το 2020 ήταν 231.915 κάτοικοι.

Η πόλη ήταν γνωστή ως Ντνιπροντζερζίνσκ από το 1936 έως το 2016. Στις 19 Μαΐου 2016 μετονομάστηκε ξανά στο ιστορικό της όνομα, Καμιανσκέ. Μαζί με την αλλαγή ονόματος της πόλης ο υδροηλεκτρικός σταθμός της πόλης μετονομάστηκε σε υδροηλεκτρικός σταθμός μέσου Δνείπερου.

Εκτός από τον υδροηλεκτρικό σταθμό η πόλη στεγάζει μερικές άλλες βιομηχανικές επιχειρήσεις, όπως: αποθήκες άχρηστου ραδιενεργού υλικού του Χημικού Εργοστασίου Πριντνιπρόβσκι (τώρα κλειστό), εργοστάσιο οπτάνθρακα Μπαχλέι και Μεταλλουργική Εταιρεία Δνείπερου.

Ιστορία
-------

 Η Ρωμαιοκαθολική Εκκλησία του Αγίου Νικολάου στο Καμιανσκέ στα τέλη του 19ου αιώνα.
Οι πρώτες γραπτές αποδείξεις αποίκησης στο έδαφος του Καμιανσκέ εμφανίστηκαν το 1750. Εκείνη την εποχή, τα χωριά Ρομανκοβό και Καμιανσκέ, που αποτελούν τη σύγχρονη πόλη, αποτελούσαν μέρος του Νέου Σιτς των Ζαπορίζιων Κοζάκων. Η πόλη ήταν γνωστή ως **Καμιανσκέ**, που κυριολεκτικά σημαίνει «*Πετρώδες Μέρος*» (ουκρανικά: Кам'янське, ρωσικά: Каменское, *Kamenskoye),* μέχρι το 1936, όταν μετονομάστηκε σε **Ντνιπροντζερζίνσκ** - το όνομα προς τιμήν του ποταμού Δνείπερου (ουκρανικά: Дніпро) και του κομμουνιστή Φέλιξ Ντζερζίνσκι (1877-1926), του ιδρυτή της μυστικής αστυνομίας των Μπολσεβίκων, της Τσεκά.

Ο σοβιετικός ηγέτης Λεονίντ Μπρέζνιεφ γεννήθηκε και μεγάλωσε στο Καμιανσκέ.

Στις 15 Μαΐου 2015, ο Πρόεδρος της Ουκρανίας Πέτρο Ποροσένκο υπέγραψε νομοσχέδιο που ξεκίνησε μια εξάμηνη περίοδο για την απομάκρυνση των κομμουνιστικών μνημείων και την υποχρεωτική μετονομασία των οικισμών με ονόματα που σχετίζονται με τον κομμουνισμό.

Στις 19 Μαΐου 2016, το ουκρανικό Βερχόβνα Ράντα ψήφισε τη μετονομασία μιας σειράς από κατοικημένα μέρη στην Ουκρανία, συμπεριλαμβανομένης της πόλης Ντνιπροντζερζίνσκ, η οποία επανήλθε στη χρήση του ονόματος Καμιανσκέ.

### Αεροπορική σύγκρουση του 1979

Κύριο λήμμα: Αεροπορική σύγκρουση στο Ντνιπροντζερζίνσκ το 1979
Στις 11 Αυγούστου 1979, δύο αεροσκάφη της Aeroflot συγκρούστηκαν πάνω από την Κεντρική Ουκρανία, όπου σκοτώθηκαν και οι 178 επιβαίνοντες στα δύο αεροπλάνα.

### Ατύχημα τραμ του 1996

Στις 2 Ιουλίου 1996, ένα τροχαίο ατύχημα συνέβη στο Ντνιπροντζερζίνσκ. Ένα υπερπλήρες τραμ που κινούταν κατά μήκος ενός απότομου λόφου στην οδό Τσαπάγεβα άρχισε να κυλά γρήγορα προς τα κάτω (λόγω ελαττώματος φρένων), αναγκάζοντάς το να εκτροχιάσει και να χτυπήσει σε ένα τσιμεντένιο τείχος πριν σταματήσει πολύ κοντά σε ένα σχολείο. Συνολικά 34 άνθρωποι πέθαναν και περισσότεροι από 100 τραυματίστηκαν ως αποτέλεσμα του ατυχήματος. Μετά από κυβερνητική έρευνα σχετικά με τις αιτίες του ατυχήματος, ο τότε δήμαρχος, Σέρχι Σέρσνεφ και ο αναπληρωτής του, Ίχορ Λακτιόνοφ, παραιτήθηκαν.

Γεωγραφία
---------

Ενώ βρίσκεται κυρίως στη δεξιά όχθη του Δνείπερου, το Καμιανσκέ εκτείνεται πάνω από τον υδροηλεκτρικό σταθμό στην αριστερή όχθη όπου το τμήμα της πόλης είναι γνωστό ως συνοικία «Λιβάι μπέρε» (Лівий берег, «*Αριστερή όχθη*»). Η συνοικία γειτνιάζει στα δυτικά με το προάστιο Κουρίλιβκα (Курилівка) του Καμιανσκέ.

Στα ανατολικά ο δήμος Καμιανσκέ συνορεύει με το Ντνίπρο, δημιουργώντας μια αστική επέκταση.

Κλίμα
-----

Το κλίμα είναι μέτρια ηπειρωτικό, ξηρό. Η ποσότητα υετού ανά έτος είναι περίπου 400 mm. Η μέση ημερήσια θερμοκρασία είναι -6 °C τον Ιανουάριο και + 21 °C τον Ιούλιο.

Διοικητικά τμήματα
------------------

* Περιοχή Ντνιπρόβσκι (δυτική συνοικία)
	+ γειτονιές: Ρομανκοβ΄ρ (πρώην οικισμός), Λιβάι μπέρε
* Περιοχή Ζαβοντσκί
	+ γειτονιές: Κέντρο πόλης, Μεταλλουργική Εταιρεία Δνείπερου
* Περιοχή Πιβντένι (νότια και ανατολική συνοικία)
	+ οικισμοί: Καρναούχιβκα, Σβιτλέ
	+ γειτονιές: Σοτσμίστο, Πιβντένι, εργοστάσιο οπτάνθρακα Μπαχλέι, DniproAzot και χημικό εργοστάσιο Πριντνιπρόβσκι

Οικονομία
---------

Η οικονομική βάση του Καμιανσκέ επικεντρώνεται σχεδόν αποκλειστικά στη βαριά βιομηχανία, με τη μεταλλουργία σιδήρου να αποτελεί τη ραχοκοκαλιά της τοπικής οικονομίας. Περίπου το 57% της συνολικής βιομηχανικής παραγωγής είναι μεταλλουργία και μεταλλοτεχνία. Η χημική βιομηχανία έρχεται δεύτερη με περίπου 17% μερίδιο της συνολικής βιομηχανικής παραγωγής. Ενώ ο υπερβολικά βιομηχανοποιημένος χαρακτήρας της τοπικής οικονομίας διασφαλίζει ένα αρκετά υψηλό ποσοστό απασχόλησης (στις 1/11/2007, η επίσημη ανεργία ανήλθε στο 1,40%), συμβάλλει επίσης στην υπερβολική στάθμη ρύπανσης και ακτινοβολίας στην πόλη.

Πολιτισμός
----------

Αρκετές Ανατολικές Ορθόδοξες εκκλησίες, με τη μεγαλύτερη να είναι ο Ορθόδοξος Καθεδρικός Ναός του Αγίου Νικολάου, που χρονολογείται από το 1894, εξυπηρετούν τους πιστούς της πόλης. Μέχρι το 2018, υπήρχαν 22 ενορίες της Ουκρανικής Ορθόδοξης Εκκλησίας στο Καμιανσκέ.

Η Ρωμαιοκαθολική Εκκλησία του Αγίου Νικολάου που χτίστηκε από την πολωνική κοινότητα της πόλης στα τέλη του 19ου αιώνα, έχει γίνει ένα από τα κέντρα του Ρωμαιοκαθολικισμού στην Ανατολική Ουκρανία. Η Καθολική Ενορία του Αγίου Νικολάου περιλαμβάνει επίσης ένα μοναστήρι που διευθύνεται από το Τάγμα Αδελφών Ελάσσονων Καπουτσίνων.

Η πόλη έχει μια ενεργή εβραϊκή κοινότητα με μια νέα συναγωγή και κέντρο κοινότητας.

Οικολογία
---------

Το Καμιανσκέ είναι μια πόλη με πολύ δύσκολες περιβαλλοντικές συνθήκες. Η πόλη είναι στην πρώτη 10άδα πόλεων στην Ουκρανία με την πιο μεγάλη ατμοσφαιρική ρύπανση. Υπήρξαν προτάσεις για τον καθορισμό της κατάστασης της οικολογικής καταστροφής της πόλης. Το δεξιό τμήμα της πόλης είναι ως επί το πλείστον μολυσμένο, όπου βρίσκονται οι μεταλλουργικές, χημικές και βιομηχανικές επιχειρήσεις.

Το 2008, δημιουργήθηκε διυπηρεσιακή επιτροπή για την επίλυση περιβαλλοντικών προβλημάτων.

Διεθνείς σχέσεις
----------------

### Αδελφοποιημένες πόλεις

* Κιέλτσε, Πολωνία
* Μπαμπρούισκ, Λευκορωσία
* Τεμιρτάου, Καζακστάν

Εικόνες
-------

* Ορθόδοξη Εκκλησία του Αγίου ΝικολάουΟρθόδοξη Εκκλησία του Αγίου Νικολάου
* Ρωμαιοκαθολική Εκκλησία του Αγίου ΝικολάουΡωμαιοκαθολική Εκκλησία του Αγίου Νικολάου
* ΘέατροΘέατρο
* ΔημαρχείοΔημαρχείο
* Κέντρο της πόληςΚέντρο της πόλης
* Μπλοκ πολυκατοικιώνΜπλοκ πολυκατοικιών
* ΜουσείοΜουσείο
* Στάδιο ΜεταλούρχΣτάδιο Μεταλούρχ
* Μνημείο του ΠρομηθέαΜνημείο του Προμηθέα
* Μνημείο του Ταράς ΣεβτσένκοΜνημείο του Ταράς Σεβτσένκο
* Σιδηροδρομικός σταθμόςΣιδηροδρομικός σταθμός
* Τραμ στο ΚαμιανσκέΤραμ στο Καμιανσκέ
* Η γέφυρα που διασχίζει τον ΔνείπεροΗ γέφυρα που διασχίζει τον Δνείπερο
* Υδροηλεκτρικός σταθμός παραγωγής ενέργειαςΥδροηλεκτρικός σταθμός παραγωγής ενέργειας
* Χαλυβουργεία Ντνιπρόβσκι)Χαλυβουργεία Ντνιπρόβσκι)

Παραπομπές
----------

1. ↑  Ανακτήθηκε στις 7  Μαρτίου 2022.
2. ↑  State Statistics Service of Ukraine: «Чисельність наявного населення України на 1 січня 2021». (Ουκρανικά, Αγγλικά) *Number of Present Population of Ukraine, as of January 1, 2021*. State Statistics Service of Ukraine. Κίεβο.
3. ↑  «Dniprodzerzhynsk renamed Kamianske». *www.unian.info*. Ανακτήθηκε στις 30 Δεκεμβρίου 2018.
4. ↑   (στα ουκρανικά). Українські Національні Новини. 19 Μαΐου 2016. Αρχειοθετήθηκε από το πρωτότυπο στις 19 Μαΐου 2016.. Ανακτήθηκε στις 19 Μαΐου 2016.
5. ↑  «Tram accident in the Soviet Union (24 photos)». *Bashney.net*. Bashney.net. Ανακτήθηκε στις 10 Νοεμβρίου 2016.
6. ↑  Πσενίτσνι, Στάνισλαβ (7 Ιουλίου 2006). «Sad Anniversary in Dneprodzerzhinsk» (στα ρωσικά). *Dneprovska Pravda*. Αρχειοθετήθηκε από το πρωτότυπο στις 2014-04-24.. Ανακτήθηκε στις 30 Δεκεμβρίου 2008.
7. ↑  Μπαλτάκσα, Μιχαΐλ (19 Φεβρουαρίου 2007). В Днепродзержинске авария с трамваем. *Sobytiya* (στα Ρωσικά). Αρχειοθετήθηκε από το πρωτότυπο στις 22 Δεκεμβρίου 2008. Ανακτήθηκε στις 30 Δεκεμβρίου 2008.
8. ↑  
Interfax-Ukraine (19 Φεβρουαρίου 2007). В Днепродзержинске трамвай сошел с рельсов, 5 человек ранены (στα Ρωσικά). Podrobnosti. Ανακτήθηκε στις 30 Δεκεμβρίου 2008. В Днепродзержинске в 1996 году было подобное ЧП. Тогда пострадало 34 человека. По результатам расследования был снят с должности председатель Днепродзержинского горсовета. [A similar accident took place in Dniprodzerzhynsk in 1996. On that occasion there were 34 victims. As one of the results of an investigation, the president of the Dniprodzerzhynsk city council was removed from office.]
9. ↑  Чугай Н. С. Климат и климатические ресурсы Днепропетровщины. — Днепропетровск: Изд-во Днепропетровского отделения географического общества, 1973. — с.11-18.
10. ↑  Географічна енциклопедія України: в 3х т.- К.: «Українська радянська енциклопедія» ім. М. П. Бажана,1989. — Т.1: А-Ж. — с.335
11. ↑  «General Characteristics» (στα Ουκρανικά). Ιστότοπος του Δημοτικού Συμβουλίου του Ντνιπροντζερζίνσκ. Αρχειοθετήθηκε από το πρωτότυπο στις 15 Σεπτεμβρίου 2008. Ανακτήθηκε στις 20 Ιανουαρίου 2009.
12. ↑  «Statistics» (στα Ουκρανικά). Ιστότοπος του Δημοτικού Συμβουλίου του Ντνιπροντζερζίνσκ. Αρχειοθετήθηκε από το πρωτότυπο στις 15 Σεπτεμβρίου 2008. Ανακτήθηκε στις 20 Ιανουαρίου 2009.
13. ↑  Belitskaia, EN (May–Jun 1996). «[The characteristics of the air pollution of an industrial region]». *Likarska Sprava* (5–6): 74–8. PMID 9377406.
14. ↑  «Каменская епархия УПЦ Официальный сайт - Свято-Николаевский Кафедральный собор УПЦ, г. Каменское». *www.eparhia.net*. Ανακτήθηκε στις 30 Δεκεμβρίου 2018.
15. ↑  «Каменская епархия УПЦ Официальный сайт - Днепродзержинский благочинный округ». *www.eparhia.net*. Ανακτήθηκε στις 30 Δεκεμβρίου 2018.
16. ↑  Roman Catholic Parish in Kamianske
17. ↑  «770.com.ua - Днепродзержинская еврейская община». *770.com.ua - Еврейская община Каменского*. Ανακτήθηκε στις 30 Δεκεμβρίου 2018.
18. ↑  Найбрудніші міста України
19. ↑  Розпорядження Кабінету Міністрів України від 11.08.2010

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καμιανσκέ** |


|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Καμιανσκέ** |

* Η δολοφονία των Εβραίων του Ντνιπροντζερζίνσκ κατά τη διάρκεια του Β΄ Παγκοσμίου Πολέμου, στον ιστότοπο του Γιαντ Βασσέμ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158300998
* LCCN: n82116939
* SUDOC: 189491647

 |

 |